17. ΠΡΟΕΔΡΙΚΟ ΔΙΑΤΑΓΜΑ υπ’ αριθ. 37 της 15/29 Ιαν. 1988 (ΦΕΚ Α΄ 15)  Εφαρμογή του κοινοτικού δικαίου για την άσκηση του Επαγγέλματος των Κοινωνικών Λειτουργών. Άρθρ.1.-Το Δ/γμα αυτό έχει σκοπό την προσαρμογή της Ελληνικής νομοθεσίας, που αφορά την άσκηση του επαγγέλματος των Κοινωνικών Λειτουργών, προς τις διατάξεις των άρθρ. 7,48, 52 και 59 της Συνθήκης Ε.Ο.Κ. Άρθρ.2.-Η άδεια άσκησης επαγγέλματος Κοινωνικού Λειτουργού, που χορηγείται στους έχοντας την Ελληνική Ιθαγένεια σύμφωνα με τις διατάξεις του Β.Δ. 690/61 «Περί της ασκήσεως του επαγγέλματος Κοινωνικών Λειτουργών» (ΦΕΚ 163/61 τ.Α΄) (ανωτ. αριθ. 2), χορηγείται με τους ίδιους όρους και προϋποθέσεις και σε υπηκόους των κρατών-μελών των Ευρωπαϊκών Κοινοτήτων. Άρθρ.3.-Το παρόν Δ/γμα ισχύει από τη δημοσίευσή του στην Εφημερίδα της Κυβερνήσεως.  